المغاربه راه من شحال هادي دخلهم الشك بسبب تغول الفساد والمحسوبيه وباك صاحبي، وعارفين بلي ماكاينش نيه حقيقيه للاصلاح وحنا كنشوفو الظلم والسيبه والشطط في استعمال السلطه واستغلال المناصب ومراكمه الثروه وزيد وزيد، وفي المقابل الفقير يزداد فقرا والطبقه المتوسطه دمرت والقدره الشرائيه ديال المواطن اغتصبت، مع غياب العداله الأجريه المواطن المغربي ماغاديش يتسنی شباب مراهق يسرب المعلومات والوثائق الرسميه عاد غادي يفقد الثقه فبلادوراه فقدها من زمان والدليل كلشي باغي يهرب من هاد البلاد باللي قاري باللي ماقاريش غادي تقولي مالك علی هاد التشاؤم، غادي نقوليك هادي هي الحقيقه والقادم أسوأ نهار يولي المغرب بحال موروكو ما بيناتهم حتی شي فوارق وحتی شي امتيازات، والقانون يسري علی الجميع، وتكون المساواه والعداله،داك الساعه نقدرو نرجعو الثقه لهاد المواطن والسلام